OpenLLM-France/wikimedia huggingface dataset:
# Alonso de Mella

Frai Alonso de Mella frantziskotar fraidea izan zen, jatorriz Zamorakoa eta Juan de Mella kardinalaren anaia.
Durangon 1442-1445 bitartean Euskal Herrian ezagutu den eliza katolikoak deklaratutako mugimendu hereje handienaren burua. Aintzindaria izan zen Europa mailan Bibliaren irakurketa pertsonala, librea eta elizaren aurkakoa aldarrikatzen zuelako. Durangaldeko herri guneetan arrakasta handia izan zuen bere ondasunen eta pertsonen askatasunaren aldeko aldarrikapenak.
| « | La mayor parte de las mujeres de aquella tierra... dexaron a sus maridos e las moças a sus padres e madres e se fueron con los dichos frailes. | » |
Joan II.a Gaztelakoak bidalitako inkisizioak erreprimitu zituen eta hamahiru erre zituen elizaren aurrean. Frai Alonso de Mellak ihes egin zuen eta Granadan jarraitu zituen bere predikuak. Han kanabera puntadunak jaurtikiz erail zuten.

## Bibliografia

* "Hereseak Durango aldean XV mendean" - Fermin Artola Zubillaga. Kriseilu argitaletxea. Donostia, 1986.
* Datuak: Q12258016
# Ahaztuak 1936-1977

Ahaztuak 1936-1977 Euskal Autonomia Erkidegoan eta Nafarroan estatu-kolpeak, errepresioak eta erregimen frankistak eragin zituen biktimen aldeko elkartea da. Egia argitzea, justizia egitea eta kalte ordainak eskatzen dituzte.
Horrez gain, elkarteak liburuak eta dokumentazioa argitaratzen ditu.

## Disko-liburua

* Oroitzapenerako kantak
* Oroitzapenerako kantak II (2009)

## Kanpo estekak

* AHAZTUAK 1936-1977
* Datuak: Q8192105
# Ahausen

Ahausen Alemaniako udalerria da. Saxonia Beherea estatuan kokatuta dago, [[Rotenburg barrutia|Wümmeko Rotenburg]] barrutian. 2014an 1.850 biztanle zituen 34,48 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q400136
* Multimedia: Ahausen / Q400136
# Ahaztutako gaixotasun tropikalak

Ahaztutako gaixotasun tropikalak (ingelesez: Neglected tropical diseases, NTDs) gaixotasun infekziosoen multzo bat dira, Afrika, Asia eta Amerikako garapen bideko herrialdeetan ohikoak direnak. Patogeno mota desberdinak dira eragileak, hala nola, birusak, bakterioak, protozooak eta helmintoak. Osasun-zerbitzuetarako, higiene egokirako eta edateko uretarako sarbiderik ez duten komunitateak hartu ohi dituzte eraginpean. Saharaz hegoaldeko Afrikan, tuberkulosiak eta malariak adinako inpaktua dute eritasun hauek. Batzuetan, ordea, sendabideak ez dira garestiak; eskistosomiasiaren tratamendua, esate baterako, haur bakoitzeko 0,20 estatubatuar dolar besterik ez zen kostatzen urtean 2007an.

## Ahaztutako gaixotasun tropikalen zerrenda

Munduko Osasun Erakundeak honako hogei hauek hartzen ditu ahaztutako gaixotasun tropikaltzat:
* Buruli ultzera
* Chagasen gaixotasuna
* Zistizerkosia eta teniasia
* Denge eta Chikungunya
* Drakunkuliasia
* Pozoitzea suge ausikiaren ondorioz
* Hidatidosi
* Eskistosomiasia
* Filariasi linfatikoa
* Lurzoruak transmititzen dituen helmintiasiak
* Leishmaniasia
* Legenarra
* Mizetoma eta mikosi sakonak
* Onkozerkosia
* Pian edo franbesia
* Amorrua
* Hazteria eta beste ektoparasito batzuen infestazioak
* Trakoma
* Elikadurak transmititzen dituen distomatosiak
* Afrikar tripanosomiasia (lominaren gaixotasuna)

## Erreferentziak

* 1 2 Ahaztutako gaixotasun tropikalak. anesvad.org (Noiz kontsultatua: 2019-6-17).
* ↑ Hotez, Peter J.; Kamath, Aruna. Neglected Tropical Diseases in Sub-Saharan Africa: Review of Their Prevalence, Distribution, and Disease Burden. PLoS Negl Trop Dis. 3 (8): e412. doi:10.1371/journal.pntd.0000412, journals.plos.org (Noiz kontsultatua: 2019-6-17).
* ↑ Silberner, Joanne. Making the Case to Fight Schistosomiasis. National Public Radio, npr.org (Noiz kontsultatua: 2019-6-17).
* ↑ Neglected tropical diseases. World Health Organization, who.int (Noiz kontsultatua: 2019-6-17).

## Kanpo estekak

* Datuak: Q929451
* Multimedia: Neglected tropical diseases / Q929451
# Ahedo (Kantabria)

Ahedo, Espainiako Kantabria autonomia erkidegoko Ampuero udalerrian dagoen herri bat da. 2008ko erroldaren arabera 41 biztanle zituen.
* Datuak: Q5661034
* Multimedia: Ahedo, Cantabria / Q5661034
# Ahazteko eskubide

Ahazteko eskubidea habeas datarekin eta datu pertsonalen babesarekin, ohorerako, intimitaterako eta irudirako eskubidearekin eta sekretuen eskubidearekin lotutako kontzeptua da. Kontzeptu hori aplikatuz, informazioa ezabatu, blokeatu edo indexatzeko eskaerak egiten dira. Eskubide hau praktikan jarri da munduko hainbat lekutan, Europar Batasuna barne.
Informazio hori egiazkotzat jotzen da, baina zaharkitutzat edo garrantzirik gabekotzat, denborak aurrera egin ahala. Kontzeptu horrek, batzuetan, talka egin dezake adierazpen- eta informazio-askatasunarekin.
Ahazteko-eskubidea edo ezabatze-eskubidea da herritarrek beren datu pertsonalak ezabatzeko eska dezaketenean, baldin eta datu horiek ez badira beharrezkoak jaso ziren xederako, baimena kentzen denean edo legez kanpo jaso direnean. Gainera, bilatzaileetan informazioa lortzeko estekak blokeatzeko eska dezakezu.

## Erreferentziak

* ↑ (Ingelesez) Mantelero, Alessandro. (2013-06-01). «The EU Proposal for a General Data Protection Regulation and the roots of the ‘right to be forgotten’» Computer Law & Security Review 29 (3): 229–235. doi:10.1016/j.clsr.2013.03.010. ISSN 0267-3649. (Noiz kontsultatua: 2022-01-03).

## Kanpo estekak

* Datuak: Q2961237
# Ahedo de Angulo

Ahedo de Angulo, lehen Hayedo de Angulo deitua, Mena Haraneko herria da, Burgosko probintzian. Espainiako Estatistika Institutuaren arabera, 2013an 2 biztanle zituen.
Valle de Angulon dagoen herri hau Villasana de Mena eta Artziniega arteko errepidearen erdibidean dago.

## Kanpo estekak

* Datuak: Q18285590
# Ahatsako hilerriko gurutzea

Ahatsako gurutzea Ahatsako (Nafarroa Beherea) hilerrian dagoen harrizko gurutzea da, 1827an eginikoa. 1987ko apirilaren 28an monumentu historiko izendatu zuten, arte herrikoia zela argudiatuz.
Bertan, Jesu Kristo agertzen da gurutzeari iltzaturik, gainean INRI duelarik idatzita.

## Erreferentziak

* ↑ Mérimée, Frantziako Kultura Ministerioa. Croix de cimetière d'Ahaxe. .

## Kanpo estekak

* Datuak: Q12252887
* Multimedia: Croix de cimetière d'Ahaxe / Q12252887
# Ahaus

Ahaus Alemaniako udalerria da. Ipar Renania-Westfalia estatuan kokatuta dago, [[Borken barrutia|Borken]] barrutian. 2014an 38.753 biztanle zituen 151,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q14888
* Multimedia: Ahaus / Q14888
* Webgune ofiziala
# Amadeo Gartzia de Salazar

Amadeo Gartzia de Salazar Luko (Gasteiz, 1886ko martxoaren 31 - 1947ko uztailaren 18a) arabar mediku eta futbol entrenatzailea izan zen.
Lanbidez, dermatologoa, kontsulta ezaguna izan zuen jaioterrian. Futbolzale amorratua, 1921ean Deportivo Alavésen sorreran parte hartu zuen eta 1926-27 denboraldian bertoko entrenatzaile bilakatu zen. Espainiako eta Euskal Herriko futbol selekzioak ere entrenatu zituen.
Politikan, abertzalea izan zen eta 1931n Araban Eusko Abertzale Ekintzaren sortzaileetako bat izan zen.

## Erreferentziak

* ↑ Auñamendi Eusko Entziklopedia. Amadeo García Salazar. .
* Datuak: Q2528894
* Multimedia: Amadeo García de Salazar / Q2528894
# Amadeo Labarta

Amadeo Labarta Rey (Pasaia, 1905eko martxoaren 31 – 1989ko uztailaren 30a) euskal herritar futbolari eta entrenatzailea izan zen.

## Biografia

Real Sociedadeko jokalaria, flamenko abesten trebea ere omen zen. Gerra Zibila eta gero futbola utzi eta Gimnástica Deportiva Burgalesa eta Osasunaren entrenatzailea izan zen.
Espainiako futbol selekzio nazionalarekin hiru partidutan izan zen internazional jokalari bezala. Gainera, 1928ko Olinpiar Jokoetan aritu zuen. Euskal Herriko futbol selekzioarekin ere aritu zuen.

## Taldeak

| Kluba | Herrialdea | Urteak |
| Español Pasaitarra | Gipuzkoa | ?-1925 |
| Real Sociedad | Gipuzkoa | 1925-1936 |

## Palmaresa

| Titulua | Kluba | Urtea |
| Gipuzkoako Txapelketa | Real Sociedad | 1927 |
| Gipuzkoako Txapelketa | Real Sociedad | 1929 |
| Gipuzkoako Txapelketa | Donostia F.C. | 1933 |

## Erreferentziak

* ↑ Auñamendi Entziklopedia
* ↑ www.sports-reference.com

## Kanpo estekak

* Datuak: Q8196940
# Amadeu Abril

Amadeu Abril i Abril (Bartzelona, 1961) abokatu katalana da. .ct eta .cat Interneteko domeinuen sustatzailea izan da. 1985ean Bartzelonako Unibertsitatean lizentziatu zen. Ondoren, Bruselako Unibertsitate Askean, eta Florentziako Unibertsitatean, unibertsitate ondoko ikasketak burutu zituen.
Gaur egun, ESADEko zuzenbide irakaslea da, eta Europar Batasuneko gaietan aditua.

## Kanpo estekak

* (Gaztelaniaz) Kataluniako Unibertsitate Askean idatzitako artikulua.
* (Gaztelaniaz) Elkarrizketa El Pais egunkarian.
* Datuak: Q12253276
* Multimedia: Amadeu Abril / Q12253276
# Amadeo Carrizo

Amadeo Raúl Carrizo (Rufino, Argentina, 1926ko ekainaren 12a - Buenos Aires, Argentina 2020ko martxoaren 20a) argentinar futbol-atezaina izan zen. 1940ko, 50eko eta 1960ko hamarkadetan egon zen jardunean. Garai horietan Argentinako River Plate eta Kolonbiako Millonarios FC taldeetan aritu zen. Gainera Argentinako futbol selekzio nazionalarekin 22 partida jokatu zituen.
* Datuak: Q451749
* Multimedia: Amadeo Carrizo / Q451749
# Amadeo Marco

Amadeo Marco Ilintxeta (Nabaskoze, 1900 – 1987) nafar politikari karlista izan zen. 1971-1978 bitartean Nafarroako Foru Aldundiko presidenteordea eta 1978tik 1979ra presidentea izan zen.

## Bizitza

Zuzenbideko, irakaskuntzako eta merkataritzako ikasketak egin zituen Zaragozan eta Madrilen. 1931. urtean Nabaskozeko alkate hautatu zuten eta hegoaldeko lau herrialdeentzako estatutu baten alde agertu zen Errepublikaren garaian. Espainiako Gerra Zibilaren garaian, aldiz, borondatezko soldadu izan zen, Francoren aldekoa, eta Erreketeen kapitain izendatu zuten. 1940. urtean, gerra amaituta, aldundiko diputatu hautatu zuten, eta gero jarraian 1949, 1955, 1961, 1967 eta 1974. urteetan. 1978 urtetik 1979ra Nafarroako Foru Aldundiaren presidentea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8196941
# Amadeo VIII.a Savoiakoa

Amadeo VIII.a Savoiakoa (Chambéry, 1383ko irailaren 4a - Ripailleko gaztelua, Thonon-les-Bains, 1451ko urtarrilaren 7a) italiar elizgizona izan zen, antipapa 1439 eta 1449 bitartean. Basileako Kontzilioak Aita Santu izendatu zuenean (1439), hartu zuen izena. Savoiako konde (1391-1416) eta duke (1416-1440) izan zen; Piemontea Savoiarekin lotu zuen 1429an. Aita Santu izendatu ondoren, Nikolas V.ari bere mendekotasuna eskaini zion (1449), eta hark kardinal izendatu zuen. Hura izan zen azken antipapa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/11/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312636
* Multimedia: Amadeus VIII, Count of Savoy / Q312636
# Amadeus (filma)

Amadeus 1984 urtean Miloš Formanek zuzendutako film dramatiko biografikoa da, Peter Shafferren izen bereko antzezlanean oinarritua.

## Sinopsia

* Oharra: Atal honek istorio osoa edo amaiera argitzen du.
Filmak Wolfgang Amadeus Mozarti (Tom Hulce) buruzko istorioa kontatzen du, flash-back baten bidez Antonio Salieri (F. Murray Abraham) bere etsaiak azaldua. Filmaren hasieran, Salieri agureak bere buruaz beste egitea saiatuko du bera Mozarten hiltzailea zela esanez.

## Pertsonaiak

* F. Murray Abraham: Antonio Salieri
* Tom Hulce: Wolfgang Amadeus Mozart
* Elizabeth Berridge: Constanze Mozart
* Roy Dotrice: Leopold Mozart
* Simon Callow: Emanuel Schikaneder / Papageno
* Richard Frank: Vogler aita
* Christine Ebersole: Katerina Cavalieri / Costanza
* Jeffrey Jones: Josef II.a Habsburgokoa enperadorea
* Charles Kay: Orsini-Rosenberg kondea
* Cynthia Nixon: Mozarten neskamea

## Kanpo estekak

* imdb.com
* Datuak: Q190956
# Alianza (Honduras)

Alianza Hondurasko Valle departamenduko udalerri bat da. 215 km²ko azalera du eta 2013ko datuen arabera 7314 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2394955
# Aliança do Tocantins

Aliança do Tocantins Brasilgo udalerri bat da, Tocantins estatuan kokatua. 5.147 biztanle ditu 1.579,751 km²ko eremuan.

## Ikus, gainera

* Tocantins

## Kanpo estekak

* Datuak: Q1802116
* Multimedia: Aliança do Tocantins / Q1802116
# Alianza Foral Navarra

Alianza Foral Navarra (AFN) nafar alderdi politikoa izan zen. Bere burua foruzalea zuen eta Espainiako 1978ko konstituzioaren aurkako botoa eskatu zuen. 1977ko Espainiako hauteskunde orokorretan, Alianza Popularrrekin bat egin zuen eta 21.900 boto lortu zituen. Ez zuen 1979ko Nafarroako Parlamenturako hauteskundeetan parte hartu eta zenbait kide UPNra pasa ziren. Alderdi bera Alianza Popularrean sartu zen.

## Erreferentziak

* ↑ «Próxima presentación de Alianza Foral de Navarra» El País 1977-2-16.

## Kanpo estekak

* Datuak: Q3327162
# Alianza Popular

Alianza Popular (AP; euskaraz: «Aliantza Popularra») hasieran alderdien federakuntza eta gero Espainiako alderdi politikoa izan zen. 1989an, enbor beretik eta beste alderdi batzuekin batera, Alderdi Popularra sortu zen.

## Historia

1976ko urriaren 9an, frankismoko ministroak buruzagi zituzten zazpi alderdik Aliantza Popular (Aliantza Popularra), AP, izeneko alderdien federakuntza sortu zuten:
* Reforma Democrática, Manuel Fraga, Informazio eta Turismo Ministro ohia, presidenteorde ohia eta Gobernazio ministro ohiak zuzenduta.
* Unión del Pueblo Español, Cruz Martínez, Garapen Plangintza eta hezkuntza eta Zientzia Ministro ohiak zuzenduta.
* Acción Democrática Española, Federico Silva, Herri Lanak Ministro ohiak zuzenduta.
* Democracia Social, Licinio de la Fuente Lan Ministro ohia eta presidenteorde ohiak zuzenduta.
* Acción Regional, Laureano López Rodó, Garapen Plangintza eta Kanpo Harremanen Ministro ohiak zuzenduta.
* Unión Social Popular, Enrique Thomas de Carranzak zuzenduta.
* Unión Nacional Española, Gonzalo Fernández de la Mora, Herri Lanak Ministro ohiak zuzenduta.
1977ko Espainiar Hauteskunde Orokorretan botoen %8,2a eta 16 eserleku lortu zituen. 1978ko Konstituzioari haren parlamentarioek zatikaturik bozkatu zioten: Espainiako diputatuetatik, zortzik alde bozkatu zuten, bostek kontra, eta hiru abstenitu. Aldekoen artean zen Manuel Fraga.
1979ko Espainiar Hauteskunde Orokorretan Coalición Democrática izena hartu eta botoen %6a eta 10 eserleku lortu zituen, baina Zentro Demokratikoaren Batasuna (UCD) alderdia hondoratu eta gero, Alderdi Demokrata Popularra eta Alderdi Liberala alderdiekin batera Coalición Popular sortu zuen eta, 1982ko Espainiar Hauteskunde Orokorretan, botoen %26a eta 107 eserleku lortu zituen. 1986an berriz 105 eserleku lortu zituen.
1989an, bi urteko krisialdia izan ondoren, birsortu eta Alderdi Popularra sortu zuen.

## Erreferentziak

* ↑ www.elpais.com
* ↑ (Gaztelaniaz) «Franco (PSOE): “Los que ahora abrazan la bandera no apoyaron la Constitución; se llamaban Alianza Popular, no votaron a favor”» www.lasexta.com 2018-05-10 (Noiz kontsultatua: 2024-03-22).
* ↑ (Gaztelaniaz) González, Yolanda. (2018-10-28). «El PP y la Constitución: de votar en contra el 31% de los diputados de AP a cerrarse en banda a su reforma» infoLibre (Noiz kontsultatua: 2024-03-22).
* ↑ www.pp.es

## Kanpo estekak

* Datuak: Q2838243
* Multimedia: Alianza Popular / Q2838243
# Aliança (Pernambuco)

Aliança Brasilgo udalerri bat da, Pernambuco estatuan kokatua. 35.741 biztanle ditu 272,133 km²ko eremuan.

## Ikus, gainera

* Pernambuco

## Kanpo estekak

* Datuak: Q2010570
* Multimedia: Aliança / Q2010570
# Aliança Atlética Futebol Clube

Aliança Atlética Futebol Clube Ceará estatuko Beberibe hiriko brasildar futbol talde bat da. 2008ko martxoaren 27an sortu zen eta Cearako C Serieko Txapelketan jokatzen du.

## Historia

Kluba jatorriz Pacatuba (Ceara) hirian sortu zen eta, batez ere, enpresa-sozietate moduan sortu zen lehenengoa.
2010ean klubak bere jarduerak Ceará Estatuko Iparraldeko Serra da Ibiapaba-ra eraman zituen, gaur egun eskualdeko hainbat hiritako kirolarien prestakuntzan lan egiten.
2011n, jada Aliança Ibiapaba izenarekin, taldea lehiaketetara itzuli zen Cearako Hirugarren Mailako Txapelketa jokatzera, orduan Viçosa do Ceará udalerrian kokatuta. 2015ean, klubak unitate bat sortu zuen Carapicuíba hirian, São Paulon, eta 2016an, Liga de Futebol Paulistak antolatutako Taça Paulistaren 1. edizioa jokatu zuen.

## Erreferentziak

* ↑ Liga de Futebol Paulista divulga tabela de sua competição. www.ocuriosodofutebol.com.br.

## Kanpo estekak

* Webgune ofiziala
* Profila FutebolCearense.com.br at
* Profila Soccerway-n
* Datuak: Q9603613
# Alias (telesaila)

Alias telebistan emateko telesail estatubatuarra da, ABC telebista kateak irailaren 30etik 2006ko maiatzaren 22 arte igorri du.
SD-6 gaizkile elkarteak telesailaren protagonista,Sydney Bristow (Jennifer Garner), errekrutatuko du CIAko sail sekretu bat dela esanez eta diru beltzetik finantzatuz. Sydney, iruzurraz konturatzean, benetako CIAren egoitzara joan, eta bertan agente bikoitza izateko proposatuko diote, SD-6 elkartea desegiteko. Bertan, bere aita, Jack Bristow (Victor Garber), ere agentziako agente bikoitza zela jakingo du.
Rambaldiren tramankulu eta asmakizunetaz ari da argumentuaren zati handi bat. Arkitektoa, profeta eta zientzia gizona XV. mendean, aparteko abilezia izan zuen eta etorkizunerako hainbat tramankulu eta iragarpen utzitakoa; ondoren nazioarteko gaizkile talde ugarik lortu edo erabili nahi izan dituztenak beraien probetxuan.

## Aktore eta pertsonaiak

* Jennifer Garner = Sydney Bristow
* Victor Garber = Jack Bristow
* Ron Rifkin = Arvin Sloane
* Michael Vartan = Michael Vaughn
* Carl Lumbly = Marcus Dixon
* Kevin Weisman = Marshall Flinkman
* Lena Olin = Irina Derevko
* Melissa George = Lauren Reed
* Greg Grunberg = Eric Weiss
* David Anders = Julian Sark
* Bradley Cooper = Will Tippin
* Merrin Dungey = Francie Calfo / Allison Doren
* Mía Maestro = Nadia Santos
* Rachel Nichols = Rachel Gibson
* Élodie Bouchez = Renée Rienne
* Balthazar Getty = Thomas Grace
* Amy Acker = Kelly Peyton

## Kanpo estekak

* Datuak: Q212807
* Multimedia: Alias (TV show) / Q212807
# Aliat

Aliat (okzitanieraz Aliat, frantsesez eta ofizialki: Alliat) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 58 biztanle zituen.

## Demografia
### Biztanleria

2007an Alliat udalerrian erroldatutako biztanleak 66 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 124 etxebizitza zeuden, 29 familiaren etxebizitza nagusia ziren eta 96 bigarren erresidentzia ziren. 43 etxeak ziren eta 6 apartamentuak ziren. 29 etxebizitza nagusietatik 19 bere jabearen bizilekua ziren, 8 alokairuan okupaturik zeuden eta 1 doan lagata zegoen; 6 etxek hitu gela zituzten, 6 etxek lau zituzten eta 16 etxek bost zituzten. 7 etxek euren parking plaza propioa zuten azpian. 9 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Alliat udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 4 | 65-69 | 4 |
| 0 | 60-64 | 0 |
| 8 | 55-59 | 4 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 4 | 20-24 | 0 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 30 aktiboak ziren eta 18 inaktiboak ziren. 30 pertsona aktiboetatik 25 lanean zeuden (14 gizon eta 11 emakume) eta 5 langabezian zeuden (2 gizon eta 3 emakume). 18 pertsona inaktiboetatik 9 erretiraturik zeuden, 3 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 ostalaritza eta jatetxe enpresak ziren eta 1 «beste zerbitzu jarduera batzuk» multzoan sailkatutako enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q7185
* Multimedia: Alliat / Q7185
# Aliatuak

Aliatuak, modu orokorrean "etsaiari aurka egiten dioten guztiak" zentzuan erabiltzen da, eta ez dago zertan aliantza edo itun formalik egon behar parte-hartzaileen artean.
Aliatuak hitza, modu zehatzagoan, elkarrekin Lehen Mundu Gerran Erdialdeko Inperioen aurka eta Bigarren Mundu Gerran Erroma-Berlin-Tokio Ardatzeko herrialdeen aurka borrokatu zuten herrialdeak izendatzeko erabiltzen da, eta, ez hain sarri, Napoleonen aurka Napoleondar Gerretan borrokatu zuten Europako herrialdeak izendatzeko. Lehen Mundu Gerrako aliatuen artean, Errusia, Frantzia eta Britainia Handia egon ziren.
Aliatuak bezala, gaur egun, NATO osatzen duten herrialdeak ere ezagutzen dira.

## Ikus, gainera

* Bigarren Mundu Gerrako aliatuak
* Lehen Mundu Gerrako Aliatuak
# Agavaceae

Agavaceae landare loredunen familia bat da 18 genero eta 600 espezie ditu.
Edari alkoholdunak egiteko erabiltzen diren espezieak daude (Pulque, Mezcal), haren zuntzagatik (Sisala), eta beste batzuk landare apaingarriak dira.

## Generoak

* Agave
* Anemarrhena
* Behnia
* Beschorneria
* Bravoa
* Camassia
* Chlorogalum
* Chlorophytum
* Clistoyucca
* Eremocrinum
* Furcraea
* Herreria
* Hesperaloe
* Hesperocallis
* Hesperoyucca
* Hosta
* Littaea
* Manfreda
* Polianthes
* Prochnyanthes
* Pseudobravoa
* Samuela
* Yucca

## Kanpo estekak

* (Ingelesez)Agavaceae Flora of North America.
* (Ingelesez) Agavaceae in L. Watson and M.J. Dallwitz (1992 onwards). Landare loredunen.
* (Alemanez) Die Agaven.
* Datuak: Q218221
* Multimedia: Asparagaceae / Q218221
* Espezieak: Agavaceae
# Agaton

Agaton (Sizilia, c. 577 - † Erroma, 681eko urtarrilaren 10a) Eliza Katolikoaren 79. Aita Santua izan zen 678 eta 681 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q104467
* Multimedia: Agatho / Q104467